als_Latn dik_Latn sag_Latn
Militantët e Shtetit Islamik në Siri dhe Irak kanë deklaruar se kanë zhvilluar armë bërthamore. Ata thonë se kanë arritur ndërtimin e kësaj arme të shkatërrimit në masë, nga materialet radioaktive që kanë gjetur në Universitetin e Mosulit në Irak. Ekstremistët, sidomos ata që janë rekrutuar në Britaninë e Madhe, janë shprehur në rrjetet sociale, se mund ta shpërthejnë në Londër bombën bërthamore, ku sipas tyre do të bëjnë kërdinë.
Mediat perëndimore raportojnë se xhihadistët kanë vjedhur 40 kilogramë uranium në korrik të këtij viti, me synimin për ndërtimin e armës së rrezikshme.
Raportet se ISIS mund të ketë zhvilluar armë bërthamore kanë alarmuar perëndimin. Por më shumë, ata i tremben mundësisë së përdorimit të kësaj arme në Siri dhe Irak. Kjo për faktin se xhihadistët do ta kishin të vështirë që ta transportonin atë armë deri në qytetet e rëndësishme europiane apo përtej oqeanit.
als_Latn als_Latn als_Latn